Na temelju članka 44. Zakona o poljoprivrednom zemljištu (Narodne novine broj 39/13, 48/15) i članka 30. Statuta Općine Sveti Ivan Žabno (“Službeni glasnik Koprivničko – križevačke županije ” broj 10/13) Općinsko vijeće Općine Sveti Ivan Žabno na 4. sjednici održanoj 27. studenoga 2017. donijelo je

**PROGRAM**

**utroška sredstava ostvarenih od prodaje, zakupa i dugogogodišnjeg zakupa**

**poljoprivrednog zemljišta u vlasništvu Republike Hrvatske u 2018. godini**

**na području Općine Sveti Ivan Žabno**

I.

Programom utroška sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske (u daljnjem tekstu: Program), utvrđuje se namjena korištenja i kontrola utroška sredstava od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske u 2018. godini na području Općine Sveti Ivan Žabno (u daljnjem tekstu: sredstva) koja su prihod Proračuna Općine Sveti Ivan Žabno (u daljnjem tekstu: Proračuna) na čijem području se poljoprivredno zemljište nalazi.

II.

Sredstva su u prihodima Proračuna planirana u svoti 608.370,00 kuna, odnosno 65% od ukupnih sredstava koja su prihod Proračuna.

III.

Sredstva iz točke II. ovog Programa planiraju se utrošiti na:

* provođenje katastarske izmjere Općine Sveti Ivan Žabno 5.000,00 kuna,
* održavanje putne i kanalske mreže 181.706,00 kuna,
* mostovi 50.000,00 kuna,
* modernizacija nerazvrstanih cesta koje povezuju zemljišta 371.664,00 kuna.

IV.

Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2018. godine.

OPĆINSKO VIJEĆE

OPĆINE SVETI IVAN ŽABNO

KLASA: 320-01/17-01/01

URBROJ: 2137/19-02/1-17-1

Sveti Ivan Žabno, 27. studenoga 2017.

PREDSJEDNIK:

Krešimir Habijanec